section_heading: Povijest škole nakon 1990.
paragraph_text: 1995. Ministarstvo prosvjete i športa, ministrica Ljilja Vokić definitivno umjesto predmeta Etika i kultura u škole se uvodi Vjeronauk ili Etiku kao izborni predmet za sve učenike po slobodnom izboru. Josip Komorčec župnik, Župe Svete Barbare djevice i mučenice postaje te godine prvi stalno zaposleni vjeroučitelj, dok je prije radio kao vanjski suradnik (vjeronauk je tada bio izborni- fakultativni dobrovoljni predmet bez alternative). Napušta se desetogodišnje opće obrazovanje (Odlukom o izmjenama i dopunama zajedničkog i izbornog dijela nastavnog plana i programa za stjecanje stručne spreme 1996.) (pod izgovorom štednje) i uvodi posebne trogodišnje stručne programe i posebne četverogodišnje stručne tehničke programe i zadržavaju se gimnazijski programi. Istovremeno Obrtnička komora i Ministarstvo gospodarstva uvode dvojni sustav obrazovanja za trogodišnje programe tzv vezane obrte s još manjim dijelom općeobrazovnih sadržaja i većim obimom praktične nastave (pomoćnička zvanja i majstorska zvanja - kalfa i meštar - učenik i učitelj) što znaći povratak u 40.te do 60.te godine. U tom dijelu zanimanja uspostavljeni su jedinstveni programi uz poboljšanje dvojnih programa i pogoršanje trogodišnjih školskih programa. Na taj način došlo je do obrazovnog kaosa (umjesto ušteda). Posljedice su gubljenje obrazovne vertikale za učenike koji upisuju trogodišnje programe, te nemogućnost polaganja državne mature koja se provodi od 2010. godine. Srednja škola Bedekovčina obrazuje učenike po školskim programima i uvodi jedinstveni model obrazovanja uz suradnju s Obrtničkom komorom, pokušavajući osigurati institucionalnu uspostavu obrazovne vertikale za graditeljstvo uz Udrugu poslodavaca u graditeljstvu i Obrtničku komoru ceh graditelja (trogodišnji graditeljski programi + dvije godine općih i tehničkih sadržaja za vođenje gradnje). 1995. Na zahtjev Krapinsko-zagorske županije i Župana dr. Franje Kajfeža, škola dobiva odobrenje za upis poljoprivrednih tehničara općeg smjera i upisuje prvu generaciju učenika, kao začetak Poljoprivrednog učilišta, Srednje škole Bedekovčina. Prvi nastavni sat održao Župan.